КIэкIэу къэпIон хъумэ, В.В. Виноградовым иклассификацие урыс фразеологиер научнэу къызэхэфыгъэным егъэжьапIэ фишIыгъ. Ар урыс фразеологиемкIэ анахь классификационнэ принцип шъхьаIэу къэнэжьы. Ащ мэхьанэу иIэм къытегущыIэзэ Н.Н. Амосовам хегъэунэфыкIы «… ащ ишIуагъэкIэ фразеологие занэхэр мэхьэнэ хэгъэушъхьафыкIыгъэ зиIэ лексикэ комплексхэу зэрэщытхэр нахь къэгъэнэфагъэ хъугъэ. Академикэу В.В. Виноградовым ыпэкIи советскэ бзэшIэныгъэм ащ фэдэу фразеологиер къыхагъэунэфыкIыным щыпылъыгъэхэ нахь мышIэми, ащ иIофшIагъэхэр арых ныIэп фразеологием иIофыгъохэм якъэтхыхьан къыхэзыщхи теорием тезыщэн зылъэкIыгъэхэр» (Амосова, 1963: 5).